PATVIRTINTA

Klaipėdos rajono savivaldybės tarybos

2022 m. kovo 31 d. sprendimu Nr. T11-70

**KLAIPĖDOS RAJONO SAVIVALDYBĖS BIUDŽETINĖS ĮSTAIGOS SPORTO CENTRO**

**2021 METŲ VEIKLOS ATASKAITA**

**1. Įstaigos pristatymas:**

1.1. **Kontaktinė informacija**: Klaipėdos rajono savivaldybės biudžetinė įstaiga sporto centras, kodas 163740253, P. Cvirkos g. 14-1, Gargždai, tel. 8 46 455290, el. p. [info@g](mailto:info@g)argzdusc.lt, www.gargzdusc.lt.

1.2. **Įstaigos vadovas**: Vaidas Liutikas.

1.3. **Įstaigos darbuotojai**:

1.3.1. Pareigybių skaičius:

|  |  |  |  |  |
| --- | --- | --- | --- | --- |
| ***Pareigybė*** | ***Etatų skaičius/darbuotojų skaičius*** | | | ***2021-12-31*** |
|  | 2019 m. | 2020 m. |
| Didžiausias leistinas pareigybių skaičius |  | 21 | 34 | 34 |
| Pareigybių skaičius etatais/apdraustų asmenų skaičius |  | 18,6/21 | 32,5/40 | 32,75/38 |
| **Pareigybių skaičius etatais/darbuotojų pagal atliekamas funkcijas:** | | | | |
| **1. Administracija (**direktorius, pavaduotojas, sekretorė, buhalterė, sporto bazių administratorius) | | 3,5 | 6,25 | 6,25 |
| **2. Treneriai** |  | 1,5 | 12,75 | 11,5 |
| **3. Fizinio aktyvumo ir sporto specialistai** |  | 5,1 | 4,25 | 4,5 |
| **4. Instruktorius ir teisėjas** |  | 1,5 | 0 | 0 |
| **5. Kitas personalas** |  | 7 | 9,25 | 10,5 |

1.3.2. Darbuotojų kvalifikacija: 5 darbuotojai kėlė kvalifikaciją, 186 val., temos: ,,Archyvinių dokumentų tvarkymas ir apskaita: įsigaliojusių reikalavimų praktinis taikymas“; ,,Įstaigų ir organizacijų dokumentų rengimo ir tvarkymo aktualijos mažinant popierizmo kiekį siekiant efektyvesnio darbo finansinių resursų taupymo“; ,,Ruošiamės sudaryti metines finansines ataskaitas: viešojo sektoriaus subjektų turto valdymas ir apskaita“; ,,Viešojo sektoriaus subjektų finansų kontrolė. Sukūrimas, veikimas, tobulinimas“; ,,Neformaliojo vaikų švietimo, ikimokyklinio, priešmokyklinio ir bendrojo ugdymo vertinimo, įsivertinimo tobulinimas ir plėtotė“; ,,Kasmetinė vidaus kontrolės analizė“; ,,Rizikos valdymas – vidaus kontrolės pagrindas viešajame sektoriuje“; ,,Asmeninis treneris“; „Funkcinių pratimų taikymas ir jėgos diržų naudojimas“; „Maisto papildai sportuojantiems“; ,,Fizinės veiklos šiuolaikiniams vaikams“; ,,Kelio sąnario problemų diagnostika ir gydymas“.

**2. Įstaigos biudžetas:**

1 lentelė. Įstaigos pajamos, tūkst. Eur

|  |  |  |
| --- | --- | --- |
| **Lėšų šaltiniai** | **2020 m.** | **2021 m.** |
| 1. Savivaldybės biudžetas | 568,0 | 954,2 |
| 2. Už įstaigos suteiktas paslaugas: | 39,5 | 50,0 |
| 2.1. Už patalpų nuomą | 24,9 | 27,8 |
| 2.2. Už renginių organizavimą, švietimo paslaugas | 14,6 | 22,2 |
| 3. Parama, labdara | 11,0 | 0,2 |
| **Iš viso (1+2+3):** | **618,5** | **1004,4** |

2 lentelė. Įstaigos išlaidos

|  |  |  |  |  |
| --- | --- | --- | --- | --- |
| **Eil.**  **Nr.** | **Išlaidų pavadinimas** | **2020 m.**  **tūkst. Eur** | **2021 m.** | |
| **Tūkst. Eur** | **Procentas visų išlaidų** |
| 1. | Darbo užmokestis ir įmokos soc. draudimui | 379,8 | 551,5 | 54,9 |
| 2. | Pastato išlaikymas, ryšių paslaugos | 34,6 | 43,3 | 4,3 |
| 3. | Varžybų organizavimo išlaidos (apdovanojimai, mityba) | 41,6 | 61,8 | 6,2 |
| 4. | Transporto išlaidos | 14,3 | 27,6 | 2,8 |
| 5. | Kitos išlaidos (ūkio, kanceliarinės prekės, medikamentai) | 10,2 | 15,2 | 1,5 |
| 6. | Kvalifikacija, komandiruotės | 1,5 | 1,4 | 0,1 |
| 7. | Kitos prekės (sporto inventorius) | 11,3 | 19,2 | 1,9 |
| 8. | Patalpų nuoma (mokyklų sporto salės) | 2,0 | 0,9 | 0,1 |
| 9. | Policijos sporto salės, miesto stadiono remontas | 16,1 | 10,0 | 1,0 |
| 10. | Ilgalaikio turto | 17,1 | 12,0 | 1,2 |
| 11. | Sporto aikštelių įrengimui | 39,50 | 261,5 | 26,0 |
|  | **Išlaidos iš viso:** | **568,0** | **1004,4** | **100** |

3. lentelė. Darbuotojų vidutinis mėnesinis darbo užmokestis

|  |  |  |  |
| --- | --- | --- | --- |
| ***Pareigybė*** | ***Vidutinis mėnesinis darbo užmokestis (neatskaičius mokesčių), eurai*** | | |
| ***2020 m. DU*** | | ***2021 m. DU*** |
| 1. Direktorius | 2453 | 2905 | |
| 2. Direktoriaus pavaduotojas (-a) | 1742 | 1977 | |
| 3. Vyr. buhalterė (2019 m.-0,5 et.,2020 m.- 1,25 et.) | 1560 | 1560 | |
| 4. Personalo vadovė - sekretorė | 1354 | 1772 | |
| 5. Sporto bazių administratorius | 1056 | 1207 | |
| 6. Treneris (-ė) | 1238 | 1643 | |
| 7. Sporto instruktorius ir teisėjas | 1310 | - | |
| 8. Vairuotojas (0,5 et.) | 528 | - | |
| 9. Budėtojas (-a) | 607 | 642 | |
| 10. Valytoja | 607 | 642 | |
| 11. Fizinio pasirengimo ir sporto specialistas (-ė) | 1549 | 1533 | |
| 12. Darbininkas (-ė) | 1063 | 1153 | |

**3. Įstaigos turimos patalpos, turtas.**

2021 m. sutvarkyti visi Klaipėdos rajono savivaldybės biudžetinės įstaigos sporto centro (toliau – Sporto centras) valdomi objektai Registrų centre ir teisiškai patikėjimo teise priklauso Sporto centrui.

Sporto centras pagal turto patikėjimo teisę valdo šias sporto veiklai skirtas vykdyti patalpas: sporto salę (1117,70 m2) P. Cvirkos 14-1, šachmatinės patalpas (51,25 m2) P. Cvirkos g. 14-49, teniso kortus (970 m2) Kvietinių g. 28, garažo patalpas (39,05 m2) P. Cvirkos g. 13A-11, sporto rūmus (790,15 m2) Kvietinių g. 26, futbolo aikštę (7176 m2), bėgimo taką (3973 m2), lengvosios atletikos sektorių (2844 m2) Kvietinių g. 26. Visas išvardintas turtas per šiuos metus patikėjimo teise įregistruotas Registrų centre. Toliau vykdoma pasirašyta panaudos sutartis su Valstybės turto banku dėl sporto salės, esančios Gamyklos g. 33 (2020-05-28, Nr. 20-55-17). Per šiuos metus Sporto centras sutvarkė 2020 metų pabaigoje perduotų nesertifikuotų 13 vaikų žaidimo aikštelių ir įrengė 3 naujas; visos turi kontrolės įstaigos sertifikatus. Šiuo metu Sporto centro turto balanse yra 16 vaikų žaidimų aikštelių.

Sporto centro kitas turimas turtas: automobiliai, švieslentė, treniruokliai, kompiuteriai.

**4. Įstaigos teikiamos paslaugos ir paslaugų gavėjai.**

Sporto centro veiklos tikslas − užtikrinti kūno kultūros ir sporto veiklą rajone. Sporto centras rajono gyventojams organizavo sporto renginius, įvairių sporto šakų varžybas vadovaudamasis Sporto centro direktoriaus patvirtinta 2021 metų veiklos programa.

Praėjusiais metais buvo sunku visiems Sporto centro vaikų treneriams dėl įvairių ribojimų, karantino, vaikų sirgimo ir izoliacijų, renginių ribojimų. Pradėta kultivuoti nauja sporto šaka – dviračių sportas, suformuota viena grupė. Dėjome visas pastangas, kad vaikų grupėse nesumažėtų ir, manome, pavyko, tik dauguma vaikų į treniruotes grįžo turėdami viršsvorį, su mažesne motyvacija. Dalyvavome visose Lietuvoje vykdomose vaikų varžybose ir čempionatuose. 5 treneriai per praėjusius metus už ugdytinių pasiekimus įgijo I trenerio kategoriją ir vienas treneris – IV kategoriją. Sėkmingi metai buvo jauniesiems krepšininkams – jie pateko į aukščiausią lygą. 8 vaikai tapo individualių sporto šakų Lietuvos čempionatų prizininkai, komandinėse varžybose 3 vietą Lietuvos čempionate iškovojo U-15 tinklinio mergaičių komanda.

Šiuo metu Klaipėdos rajono savivaldybės biudžetinė įstaiga sporto centras valdo ir pagal panaudos sutartį atsakingas už šiuos pagrindinius sporto infrastruktūros objektus:

1. Administracinis pastatas su sporto sale – 2316 kv. metrų, adresu Gamyklos g. 33, Gargždai (pagal 3 metų panaudos sutartį su Turto banku) ir 1,5 hektaro žemės sklypas (automobilių stovėjimo aikštelė, futbolo aikštė ir likusi žalia zona), kuriuos prižiūrime.

Problemos: labai didelės išlaidos už lietaus nuotekas – 2020 metais sudarė apie 6000 eurų, 2021 metais sudarius naują sutartį su Gargždų plytų gamykla, kurios dėka sumažinus plotą (kaip parama) išlaidos sumažėjo 40 %.

2021 metais labai išaugo dujų ir elektros kainos, dujų sąnaudos beveik nepadidėjo, tačiau išlaidos dėl kainų nuo 3,5 iki 4 kartų. Elektros išlaidos padidėjo dėl Covid-19 patikros punkto, esančio prie pastato Gamyklos g. 33, išlaidos už elektrą šio punkto (dėl šildomų patalpų viduje ir šildomos patikros zonos lauke) padidėjo apie 8500 kw (elektra gaunama iš pastato Gamyklos g. 33).

* Sporto salės paruošimas salės futbolui arba krepšiniui (krepšinio stovų pastatymas ir nuėmimas treniruotėms ar varžyboms reikalauja žmogiškųjų resursų ir laiko (tai atlieka Sporto centro darbininkai).
* Salė neturi budėtojo, šią problemą išsprendėme įrengdami elektroninę spyną, valdomą telefonu. Galime kontroliuoti salės atidarymą ir uždarymą, sekti užimtumą nuotoliniu būdu.
* Šiemet salėje atnaujinome lubas, nes estetinis vaizdas buvo labai prastas, tvarkėme stogą, išlakavome sporto salę, tai atliko mūsų darbininkai.

1. Šiemet sutvarkyti koridoriai sporto rūmų pastate Kvietinių g. 26, Gargždai (darbus atliko Sporto centro darbuotojai).

Stadione esanti švieslentė turi rimtų gedimų, pasikonsultavus su įmonėmis dėl remonto, gavome neigiamą atsakymą (tiekėjo įmonės nebėra), reikia planuoti naujos švieslentės įsigijimą.

Visų teritorijų priežiūrai nupirktas traktorius žolei pjauti.

Sporto centras prižiūri 16 Klaipėdos rajono savivaldybės lėšomis įrengtų universalių krepšinio aikštelių ir daugiau nei 30 treniruoklių visame Klaipėdos rajone. 2020 m. lapkričio mėnesį įstaigai valdyti patikėjimo teise perduota 13 vaikų žaidimo aikštelių Klaipėdos rajone, pateikta sąmata lėšų poreikiui aikštelių sutvarkymui. Vykdome treniruoklių įrengimo ir aikštelių inventoriaus atnaujinimo programą visame Klaipėdos rajone.

Visiems šiems ankščiau išvardintiems objektams ir priežiūrai turime 1,5 etato kvalifikuoto darbininko ir 1 etatą darbininko-kiemsargio (jis skirtas stadiono teritorijos priežiūrai), tačiau naudojame ir kitiems darbams atlikti.

Šiemet balandžio mėnesį sukako 3 metai, kai vykdome fizinio aktyvumo užsiėmimus Klaipėdos rajono gyventojams. Juos veda 4 fizinio aktyvumo specialistai ir 1 treneris. Užsiėmimai vyksta visose 11 rajono seniūnijų, sudarytos 25 sportuojančių asmenų grupės ir iš viso metų pradžioje užsiėmimus lankė per 400 dalyvių, kurių apie 15 % sudaro vyresni nei 60 metų amžiaus žmonės. Įvedus galimybių pasą ir dėl covid-19 sergamumo, sumažėjo lankytojų skaičius iki 300. Tikimės, kad pasibaigus pandemijai lankytojų pagausės.

Teniso kortus nuomojame individualiems sportininkams, treniruotes vykdo Sporto centro trenerė, aikštele naudojasi ,,Kranto“ pagrindinės mokyklos vaikai.

Sporto centro pagal panaudos sutartį valdomoje policijos salėje, kurioje dabar sėkmingai vyksta NKL ir RKL čempionatai, Lietuvos A lygos salės futbolo varžybos, Lietuvos tinklinio čempionatas ir Baltijos lygos tinklinio varžybos, treniruojasi VšĮ „Gargždų futbolas“ jaunieji futbolininkai, vyksta bendrojo ugdymo mokyklų stalo teniso, tinklinio, krepšinio, futbolo varžybos, vykdomos Klaipėdos rajono futbolo pirmenybės, treniruojasi krepšinio komanda „Gargždai“ ir salės futbolo komanda „Gargždų pramogos“, tinklinio komanda Gargždų „Amber–Arlanga“, vykdomi tinklinio turnyrai, Klaipėdos rajono teniso pirmenybės. Karantino laikotarpiu vyko tik aukšto meistriškumo komandų treniruotės ir varžybos.

Visai įstaigos veiklai didelės įtakos turėjo karantino sąlygos, ypač tai atsiliepė vaikų treniruočių procesui ir visų Klaipėdos rajono mėgėjų pirmenybėms bei fizinio aktyvumo treniruotėms.

**2021 m. pasiekti moksleivių rezultatai:**

**Dovydas Spevak** (šachmatai) – Lietuvos B14 komandinių pirmenybių sidabro medalius iškovojusios komandos kapitonas, pirmoji lenta, taip pat asmeninių Lietuvos greitųjų šachmatų pirmenybių bronzos medalio laimėtojas U14 grupėje, Lietuvos mėgėjų pirmenybių greitųjų šachmatų ir Žaibo nugalėtojas Rtg. iki 1600 grupėje **(treneris Zigmas Bitinas)**.

**Jorė Balčiūnaitė** (šachmatai) –Lietuvos M16 grupės šachmatų Žaibo pirmenybių nugalėtoja, greitųjų šachmatų M16 grupės trečios vietos laimėtoja **(treneris Zigmas Bitinas).**

**Auksė Zonytė** (šachmatai) – Lietuvos M10 grupės greitųjų šachmatų ir Žaibo pirmenybių nugalėtoja **(treneris Zigmas Bitinas)**.

**Julius Gikaras** (graikų-romėnų imtynės) – Lietuvos graikų-romėnų imtynių  U-13 čempionato nugalėtojas,  jaunių žaidynių 3-čios vietos laimėtojas, Lietuvos mokinių jaunučių pirmenybėse iškovota antra vieta, jaunučių U-15 žaidynių 3-čios vietos laimėtojas **(treneris Egidijus Gikaras)**.

**Juozas Virkutis** (krepšinis) – Lietuvos U15 krepšinio rinktinės žaidėjas, Moksleivių krepšinio lygos B diviziono čempionas ir naudingiausias finalinių varžybų žaidėjas **(treneris Rimantas Mikalauskas)**.

**Paulius Kulikauskas** (krepšinis) – Lietuvos U15 krepšinio rinktinės žaidėjas, Moksleivių krepšinio lygos B diviziono čempionas, buvo išrinktas į simbolinį geriausių finalinių varžybų žaidėjų penketuką **(treneris Rimantas Mikalauskas)**.

**Deira Gruzdytė** (lengvoji atletika) – Lietuvos jaunių ilgų metimų čempionato 4-tos vietos laimėtoja, suaugusiųjų čempionato 100 barjerinio bėgimo rungtyje iškovota 6-ta vieta, nuo 2020 metų Lietuvos lengvosios atletikos federacijos rinktinės narė, 2020 metų daugiakovės jaunučių čempionė, tačiau dėl patirtos traumos šiemet daugiakovės rungtyje sportininkė nedalyvavo. **(trenerė Linara Gruzdienė)**

**Andrius Deringis** (sambo) – Lietuvos sambo jaunimo čempionato 3-čios vietos laimėtojas **(treneris Jonas Tilvikas)**.

**Brilita Jūrevičiūtė** (stalo tenisas) – Lietuvos moterų aukščiausios lygos komandinio čempionato nugalėtoja, Lietuvos rajonų jaunučių komandinių pirmenybių 2-os vietos laimėtoja, Žemaitijos vaikų lygos daugkartinė čempionė **(treneris Tomas Kojelis)**.

**Nojus Brazdeikis** (sunkioji atletika) – Lietuvos jaunių iki 17 m. čempionate 3-čios vietos laimėtojas **(treneris Edvardas Šauklys)**.

**Austėja Vyšniauskaitė** (tinklinis) – Lietuvos U-15 mergaičių tinklinio čempionato 3-čios vietos laimėtoja; Lietuvos U-14 paplūdimio tinklinio čempionate iškovota 4-ta vieta, Lietuvos uždarų patalpų U-16 paplūdimio tinklinio čempionate taip pat iškovota 4-ta vieta **(trenerė Jolanta Žukauskienė)**.

Aukšto meistriškumo sportininkai, kuriuos kuruoja Sporto centras:

2020–2021 metų Lietuvos moterų tinklinio čempionatas: ,,Gargždų SC“ – VII vieta, trenerė A. Tamošauskė.

2021 metų Lietuvos sunkiosios atletikos čempionatas: ,,Gargždų SC“ moterų sunkiosios atletikos komanda – 3 vieta. Treneris E. Šauklys.

Lijana Jakaitė (svorio kategorija iki 69 kg) – Lietuvos čempionė ir rekordininkė, Europos U-23 čempionate tapo Europos čempione. Treneris E. Šauklys.

2021 metų Lietuvos lengvosios atletikos čempionatas: Šarūnas Banevičius – rutulio stūmimo rungties čempionas, treneris T. Papievis.

Ignas Puškorius (sambo) – Pasaulio jaunimo čempionato 5vietos laimėtojas. Treneris J.Tilvikas

Auksė Gecevičiūtė (stalo tenisas) – Lietuvos čempionato dvejeto varžybų vicečempionė, Lietuvos komandinio čempionato 5 vietos laimėtoja, Lietuvos rinktinės narė.

**6. Įstaigoje atlikti kitų institucijų patikrinimai, jų rezultatai.**

2021 m. liepos 19 d. Nacionalinės visuomenės sveikatos centro prie sveikatos apsaugos ministerijos patikrinimo aktas Nr. (3-21 4.80)PA-4397 – operatyvioji kontrolė (pareiškėjo skundas dėl nesaugios vaikų žaidimų aikštelės Žadeikių k., Klaipėdos r. Nustatyti pažeidimai, kad netinkama danga, neatliekamos vieną kartą per savaitę ir vieną kartą per tris mėnesius apžiūros).

2021 m. rugpjūčio 19 d. Nacionalinės visuomenės sveikatos centro prie sveikatos apsaugos ministerijos patikrinimo aktas Nr. (3-21 4.80)PA-4911 – grįžtamoji kontrolė, nustatyta, kad 2021 m. liepos 19 d. patikrinimo akte Nr. (3-21 4.80)PA-4397 nurodyti pažeidimai pašalinti.

2021 m. rugsėjo 16 d. Nacionalinės visuomenės sveikatos centro prie sveikatos apsaugos ministerijos patikrinimo aktas Nr. (3-21 15.3.10)PA-5421 – operatyvioji kontrolė dėl Klaipėdos rajone eksploatuojamų vaikų žaidimo aikštelių. Pažeidimai pašalinti: Gindulių k. vaikų žaidimų aikštelė aptverta. Dėl Priekulės vaikų žaidimų aikštelės aptvėrimo NVSC išsiųstas raštas, kuriame rašoma: „Klaipėdos rajono savivaldybės Infrastruktūros skyrius yra parengęs projektą, kuriame numatytas Žaliosios teritorijos, esančios Naujosios ir Amatų gatvių sankirtoje, Priekulėje, pertvarkymas – planuojama vaikų žaidimų aikštelę apsodinti gyvatvore ir atitverti aliumininėmis atitvaromis. Viešasis pirkimas jau įvykęs, rangovas išrinktas, netrukus bus pradėti vykdyti darbai“.

2021 m. kovo–rugsėjo mėn. atliktas auditas Klaipėdos rajono savivaldybės kontrolės ir audito tarnybos. Savivaldybės veiklos viešinimui skirtų lėšų panaudojimo administracijoje, savivaldybės biudžetinėse įstaigose ir kontroliuojamose įmonėse veiklos audito 2021-10-29 ataskaita Nr. Ko5-8. Pažeidimų nerasta.

**7. Vadovo veikla įgyvendinant įstaigos tikslus, bendradarbiaujant su socialiniais partneriais, kitomis įstaigomis.**

Įstaiga 2021 metais aktyviai bendradarbiavo su Klaipėdos rajono Visuomenės sveikatos biuru, Lietuvos organizacija ,,Sportas visiems“ (seniūnijų zoninių žaidynių organizavimas Gargžduose), Lietuvos krepšinio federacija, visomis Klaipėdos rajono organizacijomis, propaguojančiomis mėgėjų sportą rajone.

Pagal patvirtinto Klaipėdos rajono savivaldybės strateginio veiklos plano 2021–2023 m. Kūno kultūros ir sporto plėtros programos priemonę ,,Vaikų žaidimo, sporto aikštelių, lauko ir vidaus treniruoklių įrengimas ir priežiūra Klaipėdos rajono savivaldybės seniūnijose“ įrengta vidaus treniruoklių salė Vėžaičių pagrindinėje mokykloje. Naujais lauko treniruokliais džiaugiasi: po 1 komplektą gavo Dovilų (Šiūpariai), Gargždų ir Agluonėnų seniūnijos, po 2 komplektus gavo Priekulės ir Veiviržėnų (Šalpėnai, Daukšaičiai) seniūnija. Smulkus sporto inventorius atnaujintas beveik visose seniūnijose pagal pateiktus prašymus ir turėtas lėšas.

Padedant Klaipėdos rajono savivaldybės administracijos Teisės ir personalo skyriaus specialistams, pavyko susitarti su Gargždų miesto stadiono bėgimo takų rangovais, kad jie atliktų garantinį remontą (pakeista 1100 m2 liejamos dangos). Iš ,,Vaikų žaidimo, sporto aikštelių, lauko ir vidaus treniruoklių įrengimas ir priežiūra Klaipėdos rajono savivaldybės seniūnijose“ priemonės lėšų buvo perdažytos visos bėgimo takų, krepšinio aikštelių linijos.

Sporto centras vykdė „Sportininkų, reprezentuojančių Klaipėdos rajono savivaldybę aukšto sporto meistriškumo sporto varžybose“ programą. Didelį darbą įstaiga atliko Klaipėdos rajono dalyvaujamojo biudžeto įgyvendinime.

**7.1. Iškeltų vadovui prioritetinių veiklų įgyvendinimas, suformuotos 2021 metų veiklos užduotys ir jų rezultatas.**

Visos vadovui iškeltos užduotys buvo įgyvendintos, tai atsispindi 2021 m. vadovų vertinimo išvadoje, vadovo veikla įvertinta labai gerai.

**7.2. Dalyvavimas komisijose, darbo grupėse, organizacijose, pasitarimuose, diskusijose.**

Dalyvauta komisijose, darbo grupėse:

7.2.1. Dėl universalių sporto aikštelių ir treniruoklių Klaipėdos rajone įrengimo išvažiuojamuosiuose posėdžiuose.

7.2.2. Pasitarimuose dėl Jakų mokyklos sporto aikštyno įrengimo, padėjome įgyvendinti projekto koregavimus.

7.2.3. Gargždų daugiafunkcio sporto centro projektavimo pasitarimuose.

7.2.4. Vaikų žaidimo aikštelių priežiūros pasitarimuose.

**8. Problemos, susijusios su įstaigos veikla ir siūlomi sprendimo būdai:**

8.1. Problemos:

8.1.1. Stalo teniso treniruotes vykdome tik Doviluose, Gargžduose tam nėra patalpų.

8.1.2. Imtynių ir dziudo treniruotes vykdome vienoje salėje, patalpos neatitinka reikalavimų, yra per siauros, aukštesnio meistriškumo sportininkai negali treniruotis.

8.1.3. Žiemą neturime dengtų teniso kortų, negalime plėsti vaikų teniso grupių, suaugusieji teniso mėgėjai neturi kur žaisti.

8.1.4 Salių trūkumas šaltuoju metų laiku apriboja visų sporto šakų plėtrą Gargžduose.

8.2. Siūlomi sprendimo būdai:

8.2.1. Tinkančių stalo tenisui patalpų nėra, gali išspręsti tik naujas daugiafunkcis sporto centras arba lengvų konstrukcijų uždari teniso kortai.

8.2.2. Sprendžiant problemą dėl galimybės naudotis mokyklų sporto salėmis, Sporto centras įsigijo elektroninę rezervacijos sistemą, kurią planuojame įdiegti visame Klaipėdos rajone.

8.2.3. Papildomo inventoriaus įsigijimui teikti paraiškas, dalyvauti įvairiose programose kartu su seniūnijomis, bendruomenėmis, mokyklomis.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_